รัฐบาลไทย-ข่าวทำเนียบรัฐบาล-วธ. เผยผลโพล ปชช. ร้อยละ ๙๗.๘๙ ทราบแนวทางการปฏิบัติเกี่ยวกับเทศกาล ประเพณี พิธีทางศาสนา พิธีการต่างๆ และประเพณีสงกรานต์ช่วงโควิด-19 [กระทรวงวัฒนธรรม]
วันพฤหัสบดีที่ 16 เมษายน 2563
วธ. เผยผลโพล ปชช. ร้อยละ ๙๗.๘๙ ทราบแนวทางการปฏิบัติเกี่ยวกับเทศกาล ประเพณี พิธีทางศาสนา พิธีการต่างๆ และประเพณีสงกรานต์ช่วงโควิด-19 [กระทรวงวัฒนธรรม]
วธ. เผยผลโพล ปชช. ร้อยละ ๙๗.๘๙ ทราบแนวทางการปฏิบัติเกี่ยวกับเทศกาล ประเพณี พิธีทางศาสนา พิธีการต่างๆ และประเพณีสงกรานต์ช่วงโควิด-19 รับรู้ข่าวสารผ่านโทรทัศน์-สวจ.-ออนไลน์-หน่วยงานราชการ-ผู้นําชุมชน-เพื่อน ญาติ คนรู้จัก มากที่สุด
วธ. เผยผลโพล ปชช. ร้อยละ ๙๗.๘๙ ทราบแนวทางการปฏิบัติเกี่ยวกับเทศกาล ประเพณี
พิธีทางศาสนา พิธีการต่างๆ และประเพณีสงกรานต์ช่วงโควิด-19
รับรู้ข่าวสารผ่านโทรทัศน์-สวจ.-ออนไลน์-หน่วยงานราชการ-ผู้นําชุมชน-เพื่อน ญาติ คนรู้จัก มากที่สุด
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้รับรายงานว่ากระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชน ประชาชน เครือข่ายชุมชนคุณธรรม และผู้นําพลัง “บวร” ในชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร หัวข้อ การรับรู้ “แนวทางการปฏิบัติเกี่ยวกับเทศกาล ประเพณี พิธีทางศาสนา และพิธีการต่างๆ กรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19)” และแนวทางการปฏิบัติเกี่ยวกับเทศกาลประเพณีสงกรานต์ ของกระทรวงวัฒนธรรม จากกลุ่มตัวอย่าง ๔๐,๑๕๕ คนทั่วประเทศ ผลสํารวจพบว่า ร้อยละ ๙๙.๔๓ ประชาชนมีการรับรู้สถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) และร้อยละ ๐.๕๗ ไม่รับรู้
นอกจากนี้ ผลสํารวจยังพบว่า ประชาชนร้อยละ ๙๗.๘๙ รับรู้/ทราบ “แนวทางการปฏิบัติเกี่ยวกับเทศกาล ประเพณี พิธีทางศาสนา และพิธีการต่างๆ กรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19) และแนวทางการปฏิบัติเกี่ยวกับเทศกาลประเพณีสงกรานต์ ของกระทรวงวัฒนธรรม” และร้อยละ ๒.๑๑ ไม่รับรู้ ทั้งนี้ ประชาชนรับรู้ข้อมูลข่าวสารทุกวัน โดยผ่านช่องทางสื่อโทรทัศน์มากที่สุด ร้อยละ ๕๙.๒๓ รองลงมาร้อยละ ๕๕.๔๘ จากสํานักงานวัฒนธรรมจังหวัด (สวจ.) ร้อยละ ๔๙.๕๖ จากสื่ออิเล็กทรอนิกส์ อาทิ เว็บไซต์ เฟสบุ๊ค ไลน์ ทวิตเตอร์ อินสตราแกรม ยูทูป คลิปวีดิโอ ร้อยละ ๓๘.๑๘ จากหน่วยงานราชการ ร้อยละ ๓๕.๓๙ ผู้นําชุมชน/ท้องถิ่น ร้อยละ ๒๗.๙๒ เพื่อน ญาติ คนรู้จัก ร้อยละ ๒๖.๘๐ แกนนําบวร/บรม ร้อยละ ๒๔.๐๗ อินโฟกราฟฟิค ร้อยละ ๒๑.๗๕ ป้ายประชาสัมพันธ์ ร้อยละ ๒๑.๕๑ วิทยุชุมชน ร้อยละ ๒๐.๘๗ สถานีวิทยุ ร้อยละ ๑๙.๖๗ สภาวัฒนธรรมจังหวัด/อําเภอ ร้อยละ ๑๔.๗๒ หนังสือพิมพ์ และร้อยละ ๑๔.๒๖ โบรชัวร์ /แผ่นพับ/ใบปลิว
นายอิทธิพล กล่าวว่า จากการสํารวจยังพบว่า ประชาชนร้อยละ ๙๘.๖๒ ทราบว่าภาครัฐขอให้ งด หรือเลื่อนการจัดงานเทศกาล ประเพณี พิธีทางศาสนา และพิธีการต่างๆ ที่เป็นการรวมตัวของคนจํานวนมาก และร้อยละ ๑.๓๘ ไม่ทราบ นอกจากนี้ จากการสอบถามความเห็นประชาชนกรณีมีความจําเป็นไม่สามารถงด หรือเลื่อนการจัดงานแต่งงาน บวช งานศพ ได้ พบว่าร้อยละ ๙๘.๐๗ รับรู้ด้านการปฏิบัติโดยไม่ขัดต่อประกาศ คําสั่ง และข้อกําหนดของรัฐบาล กระทรวงสาธารณสุข กระทรวงมหาดไทย ผู้ว่าราชการกรุงเทพมหานคร หรือผู้ว่าราชการจังหวัด ประกาศขององค์การทางศาสนาที่ทางราชการให้การรับรอง โดยรับรู้แนวทางปฏิบัติ อาทิ ผู้จัดงาน
๑. งดให้ผู้มีอาการตัวร้อน ไอ มีน้ํามูก เจ็บคอ ปวดเนื้อปวดตัว หายใจเหนื่อยหรือหายใจลําบาก ผู้กลับจากต่างประเทศยังไม่ครบ ๑๔ วัน ผู้ไม่สวมใส่หน้ากากอนามัย เข้าร่วมงานแต่งงาน บวช งานศพ
๒. งดจัดงานเลี้ยงทุกประเภท และ งดการแสดง ดนตรี มหรสพ หรือเต้นรําทุกชนิด
๓. ผู้จัดงานต้องมีแอลกอฮอล์เจล บริเวณจุดทางเข้างานและจุดต่างๆ รอบบริเวณงาน และสํารองหน้ากากอนามัยไว้บริการ
๔. ผู้จัดงานต้องจัดให้มีจุดคัดกรองและตรวจวัดไข้ให้ผู้เข้าร่วมงาน หากอุณหภูมิเกิน ๓๗.๕ องศา แนะนําให้ไปพบแพทย์โดยทันที
๕. ผู้จัดงานต้องระบุในการ์ดเชิญคือ “ให้สวมใส่หน้ากากอนามัย นําบัตรประชาชนหรือบัตรที่ทางราชการออกให้มาด้วย/หากป่วย ไข้ ไอ ให้งดร่วมงานโดยเด็ดขาด”
๖. งดจัดให้มีเครื่องดื่มแอลกอฮอล์ทุกชนิด และต้องใช้ระยะเวลาจัดงานให้สั้นที่สุด เป็นต้น
สําหรับแนวทางปฏิบัติผู้เข้าร่วมงาน ได้แก่
๑. ต้องนั่งห่างกัน ไม่น้อยกว่า ๒ เมตร ล้างมือบ่อยๆ ด้วยแอลกอฮอล์เจล หรือน้ําสะอาด หรือสบู่เหลว และหลังออกจากงานให้อาบน้ําเปลี่ยนเครื่องแต่งกายทันที และทําความสะอาดโทรศัพท์มือถือ แท็บเล็ต
๒. ต้องแต่งกายให้มิดชิดเตรียมอุปกรณ์ป้องกัน เช่น หน้ากากอนามัยแอลกอฮอล์เจล โดยต้องสวมใส่หน้ากากอนามัยตลอดเวลาที่อยู่ในงาน
นอกจากนี้ ประชาชนรับรู้แนวทางการปฏิบัติตนในงานพิธีการศพ ได้แก่
๑. กรณีผู้เสียชีวิตจากโรคติดเชื้อไวรัสโคโรนา ๒๐๑๙ (COVID-19) ต้องปฏิบัติตามคําแนะนําของกระทรวงสาธารณสุข ตามประกาศของสํานักจุฬาราชมนตรี ศาสนาอิสลาม และตามประกาศขององค์การทางศาสนานั้น ๆ
๒. แขกที่ร่วมฌาปนกิจศพ ต้องจัดเก้าอี้นั่งห่างกันไม่น้อยกว่า ๒ เมตร ต้องจํากัดคนร่วมพิธี แห่ศพเวียนเมรุให้น้อยที่สุด และให้ตั้งแถวตอนลึก ขึ้นวางดอกไม้จันทน์ห่างกันไม่น้อยกว่า ๒ เมตร และ
๓. งานพิธีการศพ ต้องลดจํานวนวันสวดพระอภิธรรมศพให้น้อยที่สุด และใช้เวลาสวดให้น้อยที่สุด จัดอาสนะสงฆ์ ให้มีระยะห่างระหว่างกันไม่น้อยกว่า ๑ – ๒ เมตร
สําหรับงานมงคลสมรสมีแนวทางการปฏิบัติตน คือ
๑. งานมงคลสมรส งดพิธีแห่ขันหมาก งดหรือเลื่อนจัดงานเลี้ยงฉลองทุกประเภท
๒. งานมงคลสมรส ให้เฉพาะบิดา มารดา ญาติผู้ใหญ่ แขกผู้ใหญ่ รดน้ําสังข์เท่านั้น และต้องจัดแถวเว้นระยะห่างระหว่างบุคคลไม่น้อยกว่า ๒ เมตร
ในส่วนของเทศกาลไหว้บรรพบุรุษ (เช็งเม้ง) งดการเดินทางไปกราบไหว้บรรพบุรุษ ณ สุสาน (ฮวงซุ้ย) โดยให้จัดพิธีกราบไหว้บรรพบุรุษที่บ้านแทน และงดการรวมญาติ นอกจากนี้ ประชาชนรับรู้แนวทางการปฏิบัติตนในงานวันสําคัญทางศาสนาหรืองานบุญ คือ งดปฏิบัติในศาสนสถาน ใช้ฟังธรรมะออนไลน์และงดการใช้มือหยิบข้าวใส่บาตรพระภิกษุ สําหรับงานประเพณีสงกรานต์
๑. งดเว้นการจัดงานสงกรานต์ในทุกระดับ งดเดินทางกลับภูมิลําเนา รดน้ําขอพรญาติผู้ใหญ่ผ่านสื่อสารผ่านทางโทรศัพท์หรือสื่อออนไลน์ งดรวมตัวกันของคนหมู่มาก
๒. สืบสานประเพณีสงกรานต์เฉพาะในครอบครัว ที่บ้าน เช่น สรงน้ําพระพุทธรูปที่บ้าน กราบไหว้และขอพรญาติผู้ใหญ่ โดยเว้นระยะห่างระหว่างบุคคล ๑ – ๒ เมตร ต้องสวมใส่หน้ากากอนามัยทุกคน ล้างมือด้วยแอลกอฮอล์เจล
----------------------------